
DR 30.6.2011  

 

37 

Gaji minimum juga bertujuan mengelakkan eksploitasi majikan ke atas pekerja 
dalam keadaan majikan mudah mendapat bekalan pekerja asing yang sanggup menerima 
gaji yang rendah. Selain itu, ia bertujuan untuk mengoptimumkan penggunaan tenaga kerja 
tempatan dan bagi menggalakkan majikan meningkatkan rantaian nilai melalui pelaburan 
dalam teknologi tinggi dan peningkatan produktiviti pekerja. Dengan itu, secara tidak 
langsung, dapat mengurangkan kebergantungan kepada pekerja asing.  

Di kebanyakan negara yang telah melaksanakan gaji minimum, menunjukkan 
bahawa pelaksanaan gaji minimum lebih banyak membawa kesan positif ke atas 
pembangunan sosioekonomi mereka. Walau bagaimanapun, jika gaji minimum ditetapkan 
pada kadar yang terlalu tinggi, secara teorinya ia boleh menyebabkan peningkatan kos 
menjalankan perniagaan kepada majikan yang boleh mendorong majikan mengurangkan 
jumlah pekerja dan seterusnya akan meningkatkan kadar pengangguran. Perusahaan kecil-
kecilan terutamanya di luar bandar, selalunya beroperasi dengan margin keuntungan yang 
sangat kecil dan kerap kali menghadapi masalah di masa-masa kelembapan ekonomi. 
Andaikan gaji minimum ditetapkan pada kadar yang terlalu tinggi, ia tentunya di luar 
kemampuan perusahaan kecil untuk terus beroperasi dan ini boleh menjejaskan peluang 
pekerjaan kepada masyarakat.  

Pelaksanaan gaji minimum secara teorinya mungkin memberikan kesan ke atas 
peningkatan kadar inflasi di dalam tempoh jangka pendek. Walau bagaimanapun, kadar 
inflasi dipengaruhi oleh pelbagai faktor ekonomi seperti permintaan dan penawaran kos 
tenaga, kos bahan-bahan mentah, teknologi dan sebagainya dan bukannya disebabkan 
oleh faktor peningkatan gaji sahaja semata-mata. Penetapan gaji minimum yang 
munasabah sewajarnya dapat meningkatkan kapasiti dalam menjana peluang pekerjaan. 
Namun, pelaksanaan gaji minimum ini mungkin boleh memberikan kesan terhadap peluang 
pekerjaan kepada golongan yang mudah terjejas iaitu vulnerable groups seperti orang 
kurang upaya, warga emas, ibu tunggal dan sebagainya. 

Dalam hal ini, Majlis akan diminta untuk mencari kaedah terbaik supaya kumpulan 
ini diberikan perlindungan agar peluang pekerjaan mereka tidak terjejas. Sementara itu, 
Majlis juga akan diminta mengkaji sistem gaji bagi sektor tertentu seperti perhotelan, 
pertanian, pengangkutan dan sebagainya yang mempunyai elemen gaji boleh ubah seperti 
caj perkhidmatan, piece rated, komisen dan pelaksanaan gaji minimum mungkin adalah 
berkesan kepada Sistem Upah Berdasarkan Pada Produktiviti (PLWS). Bagi menangani 
kemungkinan implikasi-implikasi itu, Kementerian Sumber Manusia telah menggunakan 
kepakaran daripada Bank Dunia untuk menjalankan kajian yang komprehensif. Selain itu, 
pemantauan yang berterusan dan konsisten akan dijalankan oleh Majlis Perundingan Gaji 
Negara dengan bantuan daripada Jawatankuasa Teknikal melalui pengumpulan dan 
penganalisisan data tentang gaji dan indicator sosioekonomi.  

Tuan Yang di-Pertua, rang undang-undang ini mengandungi enam bahagian dan 
61 fasal seperti berikut. Bahagian I yang mengandungi fasal 1 dan fasal 2 yang 
memaklumkan nama akta ini, penetapan tarikh kuat kuasa, pemakaiannya dan tafsiran 
istilah-istilah yang digunakan. Dalam fasal 2, rang undang-undang ini, gaji minimum ertinya 
gaji pokok yang diwartakan daripada perintah gaji minimum. Rasional gaji pokok dipilih 
sebagai gaji minimum adalah bagi mengelakkan pelaksanaan gaji minimum ini 
dimanipulasikan kaedah pembayarannya kepada pekerja. 

Timbalan Yang di-Pertua [Datuk Dr. Wan Junaidi bin Tuanku Jaafar]: Yang 
Berhormat Menteri. 

Datuk Dr. S. Subramaniam: Selain itu... Sambung pukul 2.30 petang.  

Timbalan Yang di-Pertua [Datuk Dr. Wan Junaidi bin Tuanku Jaafar]: Baik, 
Yang Berhormat Menteri. Yang Berhormat Menteri akan menyambung pembentangan pada 
jam 2.30 petang nanti. Ahli-ahli Yang Berhormat, persidangan sesi pagi ditangguhkan dan 
kita akan bersidang semula jam 2.30 petang nanti. 

Mesyuarat ditempohkan pada pukul 1.00 petang.  

Mesyuarat disambung semula pada pukul 2.30 petang. 



37. Gaji minimum juga bertujuan mengelakkan eksploitasi majikan ke atas pekerja dalam keadaan majikan mudah mendapat bekalan pekerja asing yang sanggup menerima gaji yang rendah. Selain itu, ia bertujuan untuk mengoptimumkan penggunaan tenaga kerja tempatan dan bagi menggalakkan majikan meningkatkan rantaian nilai melalui pelaburan dalam teknologi tinggi dan peningkatan produktiviti pekerja. Dengan itu, secara tidak langsung, dapat mengurangkan kebergantungan kepada pekerja asing. Di kebanyakan negara yang telah melaksanakan gaji minimum, menunjukkan bahawa pelaksanaan gaji minimum lebih banyak membawa kesan positif ke atas pembangunan sosioekonomi mereka. Walau bagaimanapun, jika gaji minimum ditetapkan pada kadar yang terlalu tinggi, secara teorinya ia boleh menyebabkan peningkatan kos menjalankan perniagaan kepada majikan yang boleh mendorong majikan mengurangkan jumlah pekerja dan seterusnya akan meningkatkan kadar pengangguran. Perusahaan kecil- kecilan terutamanya di luar bandar, selalunya beroperasi dengan margin keuntungan yang sangat kecil dan kerap kali menghadapi masalah di masa-masa kelembapan ekonomi. Andaikan gaji minimum ditetapkan pada kadar yang terlalu tinggi, ia tentunya di luar kemampuan perusahaan kecil untuk terus beroperasi dan ini boleh menjejaskan peluang pekerjaan kepada masyarakat. Pelaksanaan gaji minimum secara teorinya mungkin memberikan kesan ke atas peningkatan kadar inflasi di dalam tempoh jangka pendek. Walau bagaimanapun, kadar inflasi dipengaruhi oleh pelbagai faktor ekonomi seperti permintaan dan penawaran kos tenaga, kos bahan-bahan mentah, teknologi dan sebagainya dan bukannya disebabkan oleh faktor peningkatan gaji sahaja semata-mata. Penetapan gaji minimum yang munasabah sewajarnya dapat meningkatkan kapasiti dalam menjana peluang pekerjaan. Namun, pelaksanaan gaji minimum ini mungkin boleh memberikan kesan terhadap peluang pekerjaan kepada golongan yang mudah terjejas iaitu vulnerable groups seperti orang kurang upaya, warga emas, ibu tunggal dan sebagainya. Dalam hal ini, Majlis akan diminta untuk mencari kaedah terbaik supaya kumpulan ini diberikan perlindungan agar peluang pekerjaan mereka tidak terjejas. Sementara itu, Majlis juga akan diminta mengkaji sistem gaji bagi sektor tertentu seperti perhotelan, pertanian, pengangkutan dan sebagainya yang mempunyai elemen gaji boleh ubah seperti caj perkhidmatan, piece rated, komisen dan pelaksanaan gaji minimum mungkin adalah berkesan kepada Sistem Upah Berdasarkan Pada Produktiviti (PLWS). Bagi menangani kemungkinan implikasi-implikasi itu, Kementerian Sumber Manusia telah menggunakan kepakaran daripada Bank Dunia untuk menjalankan kajian yang komprehensif. Selain itu, pemantauan yang berterusan dan konsisten akan dijalankan oleh Majlis Perundingan Gaji Negara dengan bantuan daripada Jawatankuasa Teknikal melalui pengumpulan dan penganalisisan data tentang gaji dan indicator sosioekonomi. Tuan Yang di-Pertua, rang undang-undang ini mengandungi enam bahagian dan 61 fasal seperti berikut. Bahagian I yang mengandungi fasal 1 dan fasal 2 yang memaklumkan nama akta ini, penetapan tarikh kuat kuasa, pemakaiannya dan tafsiran istilah-istilah yang digunakan. Dalam fasal 2, rang undang-undang ini, gaji minimum ertinya gaji pokok yang diwartakan daripada perintah gaji minimum. Rasional gaji pokok dipilih sebagai gaji minimum adalah bagi mengelakkan pelaksanaan gaji minimum ini dimanipulasikan kaedah pembayarannya kepada pekerja. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat Menteri. Datuk Dr. S. Subramaniam: Selain itu... Sambung pukul 2.30 petang. Timbalan Yang di-Pertua [Datuk Dr. Wan Junaidi bin Tuanku Jaafar]: Baik, Yang Berhormat Menteri. Yang Berhormat Menteri akan menyambung pembentangan pada jam 2.30 petang nanti. Ahli-ahli Yang Berhormat, persidangan sesi pagi ditangguhkan dan kita akan bersidang semula jam 2.30 petang nanti. Mesyuarat ditempohkan pada pukul 1.00 petang. Mesyuarat disambung semula pada pukul 2.30 petang.